હરિયાણાને ભારતમાં થયેલા યુદ્ધોનો અખાડો કહેવામાં આવે કારણ કે અહીં કૌરવો અને પાંડવો વચ્ચેનું કુરૂક્ષેત્રનું યુદ્ધ થયેલું. શાંતિ માટે જ્યારે દુર્યોધનને કૃષ્ણએ પાંચ ગામડાં યુદ્ધિષ્ઠિરને આપવાની વાત કરી અને મામલો બિચક્યો તેમાનું એક ગામ હતું પાણીપત. એટલે કે પાણીપત પાણી વિના પણ થનારા યુદ્ધમાં અનેરૂ નામ ધરાવે છે. દુનિયામાં પાણી માટે જ્યારે યુદ્ધ થશે ત્યારે પાણીપતમાં જ લડાશે એવું પણ થઈ શકે ! પરિણામે કૃષ્ણયુગની શાંતિથી બાદમાં અશાંતિનું કેન્દ્ર બનેલું પાણીપત હવે બે યોદ્ધાઓ માટે જીવસટોસટના ખેલનું કારણ પણ બનવાનું હતું.